אליסון אוליבר

אליסון אוליבר (באנגלית: Alison Oliver; נולדה ב-3 ביוני 1997) היא שחקנית קולנוע, טלוויזיה ותיאטרון אירית. היא ידועה בזכות תפקידה כפרנסס במיני-סדרה "שיחות עם חברים" של הולו משנת 2022 ומהשתתפותה בסרטים "סלטברן" (2023) ו"המסדר" (2024). היא נבחרה לרשימת "10 השחקנים שכדאי לעקוב אחריהם" של מגזין וראייטי בשנת 2023.

 ראשית חייה 
אוליבר נולדה בבלינטמפל, קורק, לפני שעברה לבלקרוק בצעירותה. אמה היא עובדת סוציאלית ואביה עבד בתעשיית הרכב. היא למדה בבית הספר הפרטי סקול מור בקורק, ולקחה שיעורי דרמה, שירה וריקוד באקדמיית האמנויות ובבית הספר למחול של קורק. היא הגישה מועמדות לבית הספר לדרמה "האקדמיה ליר" של טריניטי קולג' דבלין, אך הוזמנה לקחת תחילה קורס יסוד בן שנה במשחק ותיאטרון. היא נבחנה שוב לאחר שסיימה את הקורס וסיימה תואר ראשון במשחק בשנת 2020.

 קריירה 
אוליבר קיבלה את תפקידה הראשון בטלוויזיה כפרנסס פלין ב"שיחות עם חברים", עיבוד למיני-סדרה של רומן הביכורים של הסופרת סאלי רוני משנת 2017 באותו שם, שפותח על ידי Element Pictures עבור BBC Three והולו. היא קיבלה את ההודעה על כך שהתקבלה לסדרה יום אחרי שסיימה את לימודיה בבית הספר למשחק. בשנת 2023, היא הופיעה במיני-סדרה של דרמה "Best Interests".

היא ערכה את הופעת הבכורה שלה בתיאטרון בלונדון במחזה "נשים, היזהרו מהשטן" בפברואר 2023 ובאפריל 2023 כיכבה במחזה "רוקדים בלונאסה" בתיאטרון המלכותי הלאומי .

אוליבר עשתה את הופעת הבכורה שלה בקולנוע בסרט "סלטברן", שנכתב ובוים על ידי אמרלד פנל. הסרט הוקרן בבכורה בפסטיבל הסרטים ה-50 של טלורייד והיה מועמד לשני פרסי גלובוס הזהב ולחמישה פרסי באפט"א. בשנת 2024, היא שיחקה תפקיד משנה בסרטו של ג'סטין קורזל "המסדר", שהוקרן בבכורה בפסטיבל הסרטים הבינלאומי ה-81 של ונציה. בנובמבר 2024, פורסם כי לוהקה לתפקיד איזבלה לינטון בסרטה הבא של פנל "אנקת גבהים" עיבוד לספר באותו השם.

 חיים אישיים 
אוליבר היא צמחונית.

ב-2025, חתמה על מכתב בו היא מצהירה שלא תעבוד עם מעסיקים או חברות ישראליות. 

 פילמוגרפיה 
 בקולנוע 
שנה סרט תפקיד הערות 2023 חמישה וחצי סיפורי אהבה בדירה בווילנה אבריל סלטברן ונציה קאטון 2024 המסדר דבי מתיוס 2025 כריסטי 2026 אנקת גבהים איזבלה לינטון פוסט-פרודקשן

 טלוויזיה 
שנה סדרה תפקיד הערות 2022 שיחות עם חברים פרנסס פלין תפקיד ראשי 2023Best Interests קייטי תפקיד ראשי 2025משימה אליזבת "ליזי" סטובר 6 פרקים

 תיאטרון 
שנה מחזה תפקיד במאי מחזאי תיאטרון 2023 נשים, היזהרו מהשטן אגנס רופרט גולד לולו ראצ'קה תיאטרון אלמיידה, לונדון רוקדים בלונאסה כריס ג'וזי רורק בריאן פריל התיאטרון המלכותי הלאומי, לונדון פורשיה קוגלן פורשיה קוגלן קארי קראקנל מרינה קאר תיאטרון אלמיידה, לונדון 2024 המקום האחר איסמנה אלכסנדר זלדין אלכסנדר זלדין תיאטרון ליטלטון, לונדון

 קישורים חיצוניים 

 הערות שוליים 

קטגוריה:שחקניות קולנוע וטלוויזיה איריות
קטגוריה:שחקניות תיאטרון איריות
קטגוריה:בוגרות טריניטי קולג' (דבלין)
קטגוריה:אירים שנולדו ב-1997
קטגוריה:ילידות 1997